方事故時，適有記者在場。《東京朝日新聞》採其說，旦朝報之。據報道，躓踐之後，憲兵、警察官分散群眾，然後救難。月臺及執役休憩所內，死屍比陳，傷軀並列。在鄉軍人亦爲協助，沃淋被害之民，如行人工呼吸。車卒自櫺而目睹者亦有之。大阪驛軴輪時，《東京》亦遣人採其言，語曰：「複道之陂，月臺之上，人相積疊，真如蘿蔔傾覆哉。此非地獄之圖乎？呼喊之淒厲，至今耳畔猶不絕。」